NOVUM ORGANUM. 343 



efficientibus depravato, quod ad Formam Albedinis 

 aer semper requiratur ; aut quod Albedo generetur 

 tantum per corpora diaphana ; quae omnino falsa 

 sunt, et per multas Exclusiones convicta. Quin 

 potius apparebit (misso acre, et hujusmodi) corpora 

 omnino aequalia (secundum portiones opticas) dare 

 diapbanum ; corpora vero inaequalia, per texturam 

 simplicem, dare album ; corpora inaequalia secundum 

 texturam compositam, sed ordinatam, dare reliquos 

 colores, prseter nigrum ; corpora vero inasqualia per 

 texturam compositam, sed omnino inordinatam et 

 confusam, dare nigrurn. Itaque de Instantia Mi- 

 grante ad generationem in natura inquisita Albedinis, 

 propositum est jam exemplum. Instantia autem 

 Migrans ad corruptionem in eadem natura Albedinis, 

 est spuma dissoluta, aut nix dissoluta. Exuit enim 

 albedinem, et induit diapbanum aqua, postquam fit 

 integrale sine aere. 



Neque vero illud ullo modo praBtermittendum est, 

 quod sublnstantiis Migrantibus comprebendi debeant 

 non tantum illae quae migrant ad generationem et 

 privationem, sed etiam illae qua? migrant ad majora- 

 tionem et minorationem ; cum illae etiam tendant ad 

 inveniendam Formam, ut per definitionem Forma? su- 

 perius factam,et Tabulam Graduum manifesto liquet. 

 Itaque papyrus, quae sicca cum fuerit, alba est, at 

 madefacta (excluso aere, et recepta aqua) minus 

 alba est, et magis vergit ad diapbanum, similem 

 habet rationem cum Instantiis supradictis. 



xxiv. 



Inter Praerogativas Instantiarum, tertio loco 



